Det er ikke længere forsvarligt, lyder vurderingen.

Al bybuskørsel i Aalborg indstilles grundet ufremkommelighed. Det oplyser Nordjyllands Trafikselskab på sin hjemmeside. - Grundet det kraftige snefald og blæst må der forventes forsinkelser på resten af rutenettet. Til TV2 Nord uddyber Mette Henriksen, pressevagt og chef for Kunder & Salg, yderligere: - Vognmændene har vurderet, at man ikke kan køre forsvarligt længere i det område. Der er jo sne på vejene, og det kører man ind i buslommerne. Busser på igangværende ruter vil køre dem til ende, så alle passagerer fragtes frem til deres respektive stoppesteder. Indstillingen af busserne forventes dog ikke at vare ved, hvorfor man forventer, at den igen vil køre som normalt, når de fleste nordjydere møder ind på arbejde onsdag. - Busserne forventes at køre igen som normalt ved driftstart klokken 4 onsdag.